Държавен вестник, бр. 43, 2009 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  43
Член 5. Представяне и гаранции на Главния 
получател
Главният получател представя и гарантира 
пред Глобалния фонд следното, считано от да­
тата на влизане в сила на това Споразумение:
(а) Правосубектност. Главният получател 
е юридическо лице, действително съществу­
ващо по законите на юрисдикцията, в която 
е създадено.
(б) Изпълняемост. Това Споразумение е 
надлежно сключено и предоставено от Главния 
получател и изпълняемо срещу Главния полу­
чател съобразно условията по Споразумението.
(в) Необходими правомощия. Главният 
получател разполага с всички необходими 
правомощия, власт и правоспособност да: (i) 
притежава свои активи; (ii) провежда дейности 
по Програмата; и (iii) да сключи това Спора­
зумение.
(г) Законосъобразност. Дейностите на Глав­
ния получател се провеждат съгласно законите 
на държавата домакин и друго приложимо 
законодателство, включително, но не само, за­
конодателство за интелектуалната собственост. 
В допълнение, Главният получател е запознат 
със съществуването на закони, които забраня­
ват предоставянето на средства и подкрепа на 
лица и организации, свързани с тероризъм, и че 
Европейският съюз, Правителството на САЩ и 
Съветът за сигурност на ООН са публикували 
списъци, посочващи лицата и организациите, 
за които се смята, че са свързани с тероризъм. 
(д) Отсъствие на съдебни претенции. Не 
съществуват съдебни претенции, разследвания 
или текущи, предстоящи или обявени процедури 
срещу Главния получател, които, ако решението 
по тях е неблагоприятно, биха имали съществено 
отрицателно въздействие върху капацитета на 
Главния получател да изпълнява Програмата.
(е) Допълнителност на средствата. Безвъз­
мездната помощ представлява допълнение към 
ресурсите, които държавата домакин получава 
от външни и национални източници за борба 
срещу заболяванията, посочени в графа 9 от 
заглавната част на това Споразумение, или, 
ако това е неприложимо, разходи за здравео­
пазване (ако в графа 9 е упоменато Укрепване 
на системите на здравеопазване).
(ж) Отсъствие на двойно финансиране. 
Планираните резултати по Програмата са 
възможни чрез допълнителното финансиране, 
предоставено от Глобалния фонд по силата 
на това Споразумение. Главният получател не 
получава финансиране от друг източник, което 
дублира финансирането, предоставено по силата 
на това Споразумение.
Член 6. Договорености, потвърдени
от Главния получател
Главният получател декларира и договаря 
с Глобалния фонд следното за срока на Про­
грамата:
(а) Пълномощия. Лицето, което подписва 
документите, отнасящи се до това Споразумение 
(включително всички изменения и допълнения 
към Споразумението), разполага към датата на 
такова подписване с правомощията да подписва 
същите документи.
(б) Уведомление за съществени събития. 
Главният получател незабавно предоставя 
писмени уведомления до Глобалния фонд от­
носно всички съдебни искове, разследвания 
или процедури, които, ако решението по тях е 
неблагоприятно, биха могли да доведат до съ­
ществен отрицателен ефект върху способността 
на Главния получател или подполучател (както 
е описано в член 14 на това Споразумение) да 
изпълнява Програмата или други свои задъл­
жения по силата на това Споразумение.
(в) Извършване на дейност. Главният полу­
чател се задължава, като гарантира същото за 
всеки подполучател, да извърши всичко необ­
ходимо да запази, поднови и запази валидни 
и действащи своята правосубектност и своите 
права, лицензии и разрешителни, които могат 
да са необходими за изпълнението на дейности 
по Програмата, за които те отговарят.
(г) Законосъобразност. Главният получател 
се задължава, като гарантира същото за всеки 
подполучател, да спазва законите на държавата 
домакин и всяко друго приложимо законода­
телство, включително, но не само, законода­
телство за интелектуалната собственост, при 
изпълнението на дейности по Програмата.
(д) Допълнителност на средствата. Главни­
ят получател предприема всички възможни 
действия да осигури валидността на деклари­
раното от член 5(е) по-горе през целия срок 
на Програмата. 
(е) Уведомление за допълнително финанси­
ране. Главният получател предоставя писме­
но уведомление на Глобалния фонд относно 
всяко допълнително финансиране, получено 
от Главния получател, което може да изисква 
промяна в Програмата с цел изпълнение на 
задълженията по член 5(ж).
Член 7. Национален координационен
комитет
(а) НКК. Страните приемат, че Националният 
координационен комитет („НКК“) координира 
подаването на проекти пред Глобалния фонд от 
държавата домакин, включително искания за 
продължаване на финансирането след крайна­
та дата на Фаза 1 („Искане за продължаване 
на финансиране“), крайната дата на Фаза 2 
(„Предложение за участие в ПИП“) и крайната 
дата на ПИП-I („Искане за продължаване на 
финансирането по ПИП“), и следи изпълне­
нието както на дейностите по Програмата по 
това Споразумение, така и по други програми, 
финансирани от Глобалния фонд в държавата 
домакин, ако има такива.